open-index/open-wikipedia-markdown huggingface dataset:
Stort løvfly

**Stort løvfly** (*Parastichtis ypsillon*) er en sommerfugl som tilhører familien nattfly (Noctuidae). Den er nokså sjelden i Norge, men er funnet langs kysten til Rogaland.

## Utseende
Et middelsstort (vingespenn 35–39 mm), gråbrunt-spraglete nattfly. **Forvingen** har vanligvis noe utydelige tegninger. Langs ytterkanten går det en lys tverrlinje som har fire utoverrettede tenner, også ofte svarte, kileformede flekker som støter an mot den. Ring- og nyremerkene er vanligvis ganske tydelige, lyskantede, og støter nesten mot hverandre. Ofte kan man se en siksak-tverrlinje i vingens bakre halvdel nær roten, og en svart lengdestrek ut fra roten midt på vingen. **Bakvingen** er lysgrå, mørkere ytterst.

## Levevis
Arten finnes på steder der det vokser gamle ospe- eller seljetrær, der larvene utvikler seg mellom sammenspunne blader eller nye skudd om våren. Larvene er bare aktive om natten, utvokste larver kryper ned på bakken og gjemmer seg om dagen. Den overvintrer som egg. De voksne sommerfuglene flyr i juli.

## Utbredelse
Stort løvfly er utbredt i Nord-Afrika, Europa unntatt lengst i nord og videre østover til Stillehavet i Øst-Sibir. I Norge er det ganske sjeldent og bare funnet langs kysten fra Oslofjorden til Jæren.

## Kilder
* Norges sommerfugler – Stort løvfly http://www.toyen.uio.no/fagene/zoologi/insekter/norlep/noctuidae/ypsillon.html
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/p/parastichtis_ypsillon.html
* *Parastichtis ypsillon* på UK moths: https://web.archive.org/web/20071019040434/http://ukmoths.org.uk/show.php?bf=2314
## Eksterne lenker
*
Kurultai

**Kurultai** eller *Kuriltai* er et begrep fra de tidlige tyrkerfolkenes språk, og som opprinnelig betegnet et *fyrsteforsamling*. Begrepet utviklet seg med tiden slik at det blant göktürkene og mongolene ble brukt om gruppens *folkeforsamling*, altså et slags *riksting*. Ordet er avledet av *khural* som også i dag brukes om den mongolske nasjonalforsamlingen.

## Mongolia
Blant mongolene ble gjerne felttogene planlagt på et *kurultai*, og det skulle i regelen et *kurultai* til for utnevnelse av hærførere. Slik ble for eksempel Djengis Khan valgt under en kurultai i året 1206.

Ulempen med ordningen var mongolforbundets forskjellige krigsherrer og ledere måtte innfinne seg for slike større beslutninger, og at de dermed ikke lenger kunne være blant sine krigere. Det medførte pauser i erobringstoktene. Det var innkallingene til slike kurultai etter at Ögedei Khan i (1241) og Möngke Khan (1259) døde som førte til avbrudd av mongolske fremrykninger mot henholdsvis Wien og Syria. Disse fremstøtene kunne meget vel ha endt med mongolsk seier, slik at dette mongolske styringssystemet kan ha kostet mongolriket skjellsettende seirer og nye store erobringer i Europas og i Midtøsten. 

## Referanser


## Kilder
* 
*
Krypvierfly

**Krypvierfly** (*Mesogona oxalina*) er en sommerfugl som tilhører familien nattfly (Noctuidae). Den er bare kjent fra tre lokaliteter i Østfold i Norge.

## Utseende
Et middelsstort (vingespenn 34 – 39 mm), kraftig, grått nattfly. Forvingen er jevnt grå, midtfeltet (mellom de to tverrlinjene) litt mørkere. Den har to rette, gulaktige tverrlinjer som nærmer seg hverandre mot bakkanten og danner en V uten spiss. Nyre- og ringmerkene er lyskantede og tydelige. Langs vingens ytterkant er det to rader av små, mørke flekker, den ytterste tydeligst. Bakvingen er grå med to utydelige, mørkere tverrbånd.

## Levevis
Krypvierflyet finnes ved sandstrender og på sandete heder der næringsplanten, krypvier (*Salix repens*) vokser. Biotopen er sandstrender og sandfelt litt inne i landet. Det overvintrer som egg og larvene utvikler seg på våren og forsommeren. De voksne sommerfuglene flyr i august – september.

## Utbredelse
Arten er bare kjent fra Europa, der den finnes østover til Uralfjellene, men den ser ut til å mangle i store deler av dette området. 

I Norge ble den første gang registrert i 1993, og den er bare kjent fra tre lokaliteter i Hvaler og Råde kommuner i Østfold. Den er listet som sårbar (V) på Norsk rødliste for arter. Man antar at arten kan være truet av ferdsel og tråkk på lokalitetene, og av gjengroing av åpne områder.

## Rødlistevurdering
I Norge er arten funnet på fire lokaliteter, alle i Østfold. Tre av lokalitetene er på Hvaler, og en lokalitet er på et sandområde i tilknytning til Rygge flyplass. Etter år 2000 er arten kun registrert på Hvaler. 

Trusler mot arten er utbygging, slitasje fra badegjester, men også gjengroing, spesielt med furu. Sandflukt kan også ødelegge. Påvirkningene fører til en fragmentering av forekomstene. Arten rødlistes i 2021 som kritisk truet CR.

## Referanser




## Kilder
* Norges sommerfugler – Krypvierfly http://www.toyen.uio.no/fagene/zoologi/insekter/norlep/noctuidae/oxalina.html
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/m/mesogona_oxalina.html
## Eksterne lenker
*
Gult rovfly

**Gult rovfly** (*Cosmia trapezina*) er en sommerfugl som tilhører familien nattfly (Noctuidae). Den er vanlig i det sørlige Norge.

## Utseende
Et middelsstort (vingespenn 28 – 33 mm), grågult nattfly, vingene med spredte, mørkere skjell. Forvingen har to brune tverrlinjer der den innerste er ganske rett mens den ytterste er kraftig utbuet nær fremkanten. Tverrlinjene nærmer seg hverandre mot bakkanten og avgrenser at trapesformet midtfelt, som vanligvis er litt mørkere enn resten av vingen. Nyre- og ringmerkene er vanligvis utydelige, men det er en liten, mørk flekk i midtfeltet, dessuten en rad av små, mørke flekker langs ytterkanten. Bakvingen er gulgrå, frynsene langs kanten gul- eller rødaktige.

## Levevis
Gult rovfly er vanlig i løvskog, hager og parker. Larven lever på ulike løvtrær. Den er kjent for at den kan drepe og spise andre larver, både artsfeller og av andre arter, så disse larvene må holdes enkeltvis om man vil avle dem opp. I naturen lever de trolig likevel mest av plantekost. Arten overvintrer som egg. De voksne sommerfuglene flyr om natten i juli – september og kommer gjerne til lys.

## Utbredelse
Gult rovfly er utbredt over det meste av Europa østover til Uralfjellene og Kaukasus. Det finnes flere lignende arter i Europa, men ikke i Norge. I Norge er den vanlig på Sørlandet og de sørlige delene av Øst- og Vestlandet, den er funnet nord til Lierne i Nord-Trøndelag.

## Referanser




## Kilder
* Norges sommerfugler – Gult rovfly
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/c/cosmia_trapezina.html
* *Cosmia trapezina* på UK moths: https://web.archive.org/web/20071018193514/http://ukmoths.org.uk/show.php?bf=2318
## Eksterne lenker
*
Willem van Rubroek

**Willem van Rubroek** (født ca. 1220 i Ruysbroek i Flandern, død ca. 1293) var en fransk reisende, misjonær, og fransiskanerprest. Han er også kjent som *Willem van Ruysbroeck*, *Guillaume de Rubrouck* eller *Willielmus de Rubruquis*. Hans skildring av sin reise til Mongolenes rike er blant den europeiske middelalders mesterverker innen sjangeren geografiske kulturelle skildringer. 

## Liv og virke
Willem var flamlender. Han trådte inn i fransiskanerordenen og studerte i Paris.

Willem van Rubroek deltok under kong Ludvig IX av Frankrikes korstog til Det hellige land i 1248, og ble boende i Akka i fire år. 
 
Han ble sendt av pave Innocens IV og av den franske kongen fra Syria med noen ledsagere som misjonærer til Batu Khans sønn Sartach. Man trodde at han var blitt kristen. Kongen nøret et håp om å få i stand en mongolsk-kristen allianse mot muslimene. Paven var dessuten opptatt av å videreføre de diplomatiske kontakter han også i misjonsøyemed noen år tidligere hadde etablert med Mongolerriket. 

Willems ledsagere var medbroren Bartolomeus av Cremona, en tolk og en personlig tjener. Selskapet dro den 7. mai 1253 fra Konstantinopel over Svartehavet, gjennom Krim og det sørlige Russland til Batus hovedsete, Saraj. Derifra fortsatte man videre nordenom Kaspihavet og Aralsjøen gjennom Turkestan og Dzungaria til storkhanens leir, Karakorum. Her forble Willem van Rubroek med storkhanen Möngke Khans tillatelse fra den 27. desember 1253 til den 10. juli 1254. Willem fikk også audiens, tidlig i januar 1254.

Hjemveien gikk på omtrent samme vis til Kaspihavet, men deretter dro han gjennom Armenia og Lilleasia til Kypros. Willem ankom der den 16. juni 1255.

Willems latinske reisebeskrivelser avfattet i brevs form til kongen er detaljrik og presis. Navnet på den er:

:*Itinerarium fratris Willielmi de Rubruquis de ordine fratrum Minorum, Galli, Anno gratia 1253 ad partes Orientales.*

Den er ved siden av fransiskaneren Giovanni da Pian del Carpines skildringer og Marco Polos tekster det viktigste bidraget til middelalderens kunnskap om Asia. 

På midten av 1300-tallet benyttet bløffmakeren Jean de Mandeville seg av Willem van Rubroeks tekster for å komponere sine egne falske reiseberetninger.

## Referanser


## Litteratur
* Guillaume de Rubrouck : *Voyage dans l'empire mongol*, Payot, 1985. 
* Solance Marin : *Guillaume de Rubrouck* i Encyclopédia Universalis, 2001.

## Eksterne lenker
* „William of Rubruck's Account of the Mongols“ 
* Willem av Rubroeks reise
Fiolettbåndet gulfly

**Fiolettbåndet gulfly** (*Xanthia togata*) er en sommerfugl som tilhører familien nattfly (Noctuidae). Den er vanlig nord til Troms i Norge.

## Utseende
Et middelsstort (vingespenn 30 – 35 mm), kraftig, hovedsakelig sitrongult nattfly. Hodet og forkroppen er tett kledt med sitrongule hår, bortsett fra skuldrene som er brunfiolette. Bakkroppen er blekgul. **Forvingen** er noe tilspisset, sitrongul med et bredt, rødfiolett skråbånd i den ytre delen, langs ytterkanten med en rad små, rødfiolette flekker, lenger inne i vingen med to store, rødfiolette flekker ved framkanten og noen mindre flekker midt i vingen. **Bakvingen** er hvit.

## Levevis
Arten lever i løv- og blandingsskog, også på mer åpne steder der det vokser løvkratt. Når larvene er unge i april – mai, lever de på blomstene (gåsunger) av viere (*Salix* spp.) eller rakler av osp (*Populus tremula*). Senere kryper de ned på bakken og lever på ulike urter i de to siste larvestadiene. De overvintret som egg. De voksne sommerfuglene flyr om natten i august – september og kommer gjerne til lys.
## Utbredelse
Arten finnes i Europa, og videre østover til Kina og Korea, dessuten i de nordlige delene av Nord-Amerika. I Norge er den vanlig i hele landet bortsett fra Finnmark.

## Kilder
* Norges sommerfugler – Fiolettbåndet gulfly 
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
* Nettsiden *Svenska Fjärilar*, med bildegalleri: Xanthia togata
* Xanthia togata på UK moths
## Eksterne lenker
*
Fylkesvei 7912

**Fylkesvei 7912** går mellom bygda Dåfjord og Dåfjordvatnet på Ringvassøya i Karlsøy kommune. 

Dåfjordvatnet ligger på 208&nbsp;moh, og herfra går veien i en sammenhengende nedoverbakke langs ei skogkledt li ned til bygda, som ligger innerst i botnen av Dåfjorden. Herfra går en kommunal vei nordover langs østsida av fjorden mot gården Langstrand, mens Fv7912 snur i motsatt retning og fortsetter rundt 1 kilometer vestover langs fjordbotnen. Veien fortsetter herfra som kommunal vei utover langs vestsida av Dåfjorden til gården Steinnes.

Frem til 2019 hadde veien betegnelsen fylkesvei 303 (Troms).

## Kommuner og knutepunkter

## Referanser




## Eksterne lenker
* Vegvesenets vegkart 
*
Fylkesvei 7918

**Fylkesvei 7918** går mellom Vannareid og Burøysund på øya Vanna i Karlsøy kommune. Veien er 6,0&nbsp;km lang.

## Beskrivelse
Veien tar av fra Torsvågveien ved gården Vollstad i bygda Vannareid ved Hamrefjorden. Den går derfra i øst-nordøstlig retning over det lave Vannareidet, som nesten deler øya Vanna i to. Veien følger fjellfoten på sørsida av eidet til vestsida av Storvatnet (24 moh), hvor den krysser over til nordsida av det myrlendte landskapet som preger Vannareidet. Veien fortsetter østover til veienden i bygda Burøysund, som er oppkalt etter sundet mellom Vanna og Burøya. Fra Burøysund går korte veistubber både nordover langs Burøysundet og sørover til gården Brattfjell.

Frem til 2019 hadde veien betegnelsen fylkesvei 306 (Troms).

## Kommuner og knutepunkter

*Endepunkt Burøysund

## Referanser




## Eksterne lenker
* Vegvesenets vegkart 
*
Arnt Harald Stange

**Arnt Harald Stange** (født 1957) er en norsk bonde, kjent for sine prisbelønte gourmetprodukter og regnet som en pioner innen norsk matproduksjon.

Han har drevet Stang Gårdsprodukter i Vestfold forestått produksjon av 55 dager gamle *Stangekylling* (1985), levert direkte til landets likeste restauranter som d'Artagnan og Bagatelle. Senere tilkom den i Revetal produserte *Gårdsand*.  Stange har også leveransen innen ville lam fra Vestlandet.

## Utmerkelser
* Ingrid Espelid Hovigs matkulturpris 2000

## Referanser
Lamøya

**Lamøya** er en gård som ligger ved Viksfjord i Larvik kommune. Lamøya er i dag en halvøy. Det er drevet jordbruk her siden yngre jernalder. Området var i vikingtiden omgitt av vann, og var altså da en øy.  

Det er funnet 83 gravhauger fra vikingtiden. Gravfeltene og andre vikingtidsfunn antas å være knyttet til handelsplassen på Kaupang. Det samme gjelder den såkalte Kongehaugen, som ligger på en høyde i åkerlandskapet ca. 300 meter sørøst for gården.    

I 1824 fant botanikeren Axel G. Blytt en forekomst av den sjeldne planten strandreverumpe, (*Alopecurus arundinaceus*), på Lamøya. Det antas at den har kommet hit som ballastplante i vikingtiden. 

## Referanser
Fylkesvei 7928

**Fylkesvei 7928** går mellom Pekkanes og Signalnes i Storfjord kommune. Veien er 13,0&nbsp;km lang.

Frem til 2019 hadde veien betegnelsen fylkesvei 321 (Troms).

## Kommuner og knutepunkter

*Signaldalen

## Referanser




## Eksterne lenker
* Vegvesenets vegkart 
*
Strandreverumpe

**Strandreverumpe** (*Alopecurus arundinaceus*) er en art i grasfamilien.

Den er et flerårig gras som kan bli opptil én meter høy. I Nord-Europa vokser den nesten utelukkende på havstrender, men andre steder finnes arten langs elvebredder. Utbredelsen omfatter det meste av Europa, og arten finnes østover til Øst-Sibir, Mongolia og Kina og sørover til Jordan-dalen og Iran. Den finnes også i sørskråningen til Atlasfjellene i Nord-Afrika.

I Norge er arten vanlig i nordlige Nordland, Troms og Finnmark. Det er også en isolert forekomst på Lamøya i Larvik.
   
## Kilder
* Artsdatabanken – strandreverumpe Besøkt 21. desember 2014.
* Scheda Botanica – ''Alopecurus arundinaceus'' Besøkt 22. desember 2014.

## Eksterne lenker
*
Alt (tast)

**Alt** (kalt option på Mac OS) er tasten som ligger til venstre for mellomromstasten på normale tastaturer. Tasten er en modifiseringstast som kan endre funksjonen til andre taster, ved at en holder Alt nede samtidig som en trykker den andre tasten. 

Alt-tasten brukes ofte i tastekombinasjoner, gjerne sammen med Ctrl eller Shift. Slike kombinasjoner angis ofte ved at modifiseringstasten og den andre tasten sammenstilles med et pluss- eller minustegn imellom, f.eks. Alt+F4 eller Alt-F4.

På motsatt side av mellomromstasten ligger AltGr, som har omtrent samme funksjonalitet, men som i tillegg brukes til å skrive spesialtegn som @ o.l.

## Tastekombinasjoner
Noen vanlige tastekombinasjoner i Windows.
***Alt+F4**
**Avslutter det aktive programmet.
***[[Control+Alt+Delete|Ctrl+Alt+Del]]**
**Bruksområde: Starter systemet på nytt, eller åpner "Windows Oppgavebehandling" som gir deg mulighet til å stenge programmer eller prosesser.

Noen vanlige kombinasjoner i Mac OS.
***Alt+Cmd+Esc**
**Åpner "Avslutt programmer som ikke reagerer", som gir deg muligheten til å stenge programmer.
Nicaraguas kvinnelandslag i fotball

**Nicaraguas kvinnelandslag i fotball** representerer Nicaragua i internasjonale kamper. Nicaragua er ikke blant de beste lagene i CONCACAF, men de har høyere tilsvarende ranking enn sine menn, som tilhører bunnen av CONCACAF. I stedet befinner Nicaragua seg (per 2008) i et midtsjikt for dårlig til å dominere det kontinentale mesterskapet, og for godt for å tilhøre bunnen.

Nicaragua har bare deltatt i kvalifiseringen til ett CONCACAF-mesterskap, det til 2008. Nicaragua endte på andreplass av tre lag, godt bak vinneren Mexico. i OL-kvalifiseringen kom møtte Nicuragua først El Salvador, som de kontrollert slo, før de møtte Costa Rica, som de tapte klart mot.
Samoas kvinnelandslag i fotball

**Samoas kvinnelandslag i fotball** representerer Samoa i internasjonale kamper. Samoa deltok i sitt første mesterskap i mesterskapet i 1998, men kom klart sist. Det påfølgenede mesterskapet, i 2002, slo Samoa Cookøyene, og tok dermed sin første mesterskapsseier. Samoa stilte ikke opp i mesterskapet i 2006, men de deltok i Sørstillehavslekene, der de endte på tredjeplass i sin gruppe, ett poeng bak Tonga, som kom til semifinalen.
Jimmy Hastings

**James Brian Gordon «Jimmy» Hastings** (1938–2024) var en skotsk musiker kjent for sitt arbeide innenfor Canterburyscenen med instrumentene fløyte, saksofon og klarinett. Hastings spilte i en rekke musikkgrupper sammen med sin bror Pye Hastings, i både Caravan, Soft Machine, Hatfield and the North, National Health, Bryan Ferry, Mirage, Chris Squire og flere andre. Fra midten av 1990-tallet frem til 2008 spilte han i åttemannsbandet til jazzmusikeren Humphrey Lyttelton.

## Referanser


## Eksterne lenker
* Jimmy Hastings.com – Offisielle nettsider
* Calligraph Records: Humphrey Lyttleton Band Biographies Besøkt 14. mai 2014
* Allmusic.com – Jimmy Hastings profil på All Music Guide.com
Deep Sea Supply

**Deep Sea Supply Plc** er et rederi og operatør av forsyningsskip med 37 moderne fartøy. Dagens flåte opererer i Nordsjøen, Vest-Afrika, Middelhavet, Brasil,  Australia og Asia. Styreformann er Harald Thorstein og hovedeier John Fredriksen.

## Eksterne lenker
* Hjemmeside
*
Worry No

***Worry No*** er det første albumet til Chris Lee.

## Sporliste
#«Safety Precautions»
#«Weak»
#«Get Life»
#«Worry No»
#«On Me»
#«Nightlife»
#«100 Days in a Row»
#«Still the Same»
#«Crawl Back»
#«No Sleep»
#«All in My Head»
#«Not About Love»
Rødeik

**Rødeik** (*Quercus rubra*) er en art av eiketrær i eikeslekten, som tilhører bøkefamilien. Det er stort, opp til 25 meter høyt, og har snaue, mørk røde kvister og smågrener. Den kommer opprinnelig fra Nord-Amerika.

Bladet er langskaftet, og skiller seg således fra vintereik og sommereik som har korte bladskaft (sommereik kortest). Fingerdelingen på bladene går halvveis inn til midtnerven, og hver lapp er litt spisset med tenner, helt ulikt de to andre utbredte eikeartene i Norge. Unge trær har en kjegleformet krone, mens eldre trær har en bred kuppelformet krone fra en kort, massiv stamme, som deler seg i et par meters høyde. Nøttene bruker 1,5 år på å bli modne. Nøtteskåla dekker mellom en fjerdedel og en tredjedel av nøtta. 

Den stiller ikke strenge krav til klima, jordsmonn og topografi. Rødeik kan vokse i rene bestander eller danne skog sammen med papirbjørk, gulbjørk, gråbjørk, virginiaeiner, virakfuru, weymouthfuru, kanadahemlokk, rødlønn, sukkerlønn, romhegg, *[[Prunus pensylvanica]]*, svartlind, tulipantre, amerikabøk, fargeeik, kviteik og borreeik. En kan også finne den sammen med mange andre treslag som kvitask, grønnask, *[[Populus grandidentata]]*, amerikaosp, kvitalm, rødalm, svinehickory, bitterhickory, kvithickory, skihickory, skarlageneik og andre eikearter, tuja, gul hestekastanje, agurkmagnolia, amerikanesletre, smørvalnøtt, svartvalnøtt, sumptre og ambratre.

Blant mindre trær og busker kan nevnes blomsterkornell, syretre, amerikakristtorn, virginiahumlebøk, amerikaagnbøk, amerikajudastre, *[[Asimina triloba]]*, sassafras, *[[Diospyros virginiana]]*, *[[Staphylea trifolia]]*, tresøtmispel, bærlyng, bredbladkalmia, virginiatrollhassel, nebbhassel, *[[Lindera benzoin]]* og korsved. De vanligste klatreplantene er klatrevillvin, giftsumak, *[[Smilax]]* og vin.

Rødeik går lengst nord av de amerikanske eikeartene og finnes fra Cape Breton i Nova Scotia, Prince Edward Island, New Brunswick og Gaspéhalvøya i Québec til Ontario i Canada. I USA går vestgrensen for utbredelsen fra Minnesota sørover til østlige Nebraska og Oklahoma. Sørgrensen går østover gjennom sørlige Alabama, Georgia og Nord-Carolina. Isolerte bestander finnes i Louisiana og Mississippi. 

Rødeik har stor betydning både i tømmerproduksjon og til planting i hager og parker. Åmene til den innførte sommerfuglen løvskognonne (*Lymantria dispar*) kan snauspise bladverket og har drept mye rødeik i nordøstre USA.

Arten er en del plantet i Norge nordover til Trøndelag, og flere trær er omkring 20 meter høye. Rødeik er funnet forvillet i Bergen og Oslo. 

I perioden 1915–1950 ble det vitenskapelige navnet *Quercus borealis* brukt om rødeik. 

## Referanser




## Kilder
* 
* 
* 
* 

## Eksterne lenker

*
Forsyningsskip

**Forsyningsskip** (engelsk: *platform supply vessel* *(PSV)*) er skip som er spesialdesignet for å forsyne oljeplattformer til havs.

Skipene transportere primært gods og personell ut til oljeplattformer eller andre offshorekonstruksjoner. Skipene er i hovedsak mellom 20 og 100 meter lange.

Den primære funksjonen for de fleste av disse fartøyene er logistisk støtte, men mange kan også brukes til andre funksjoner som standby-skip (spørs hva skipet er klasset som) og seismikk. I de siste årene har en ny generasjon av Platform Supply Vessel komt på markedet, som regel utstyrt med klasse 1 eller klasse 2 Dynamic Positioning System.

## Last
Det er i hovedsak boreslam, pulverisert sement, drivstoff, drikkevann samt kjemikalier som brukes i boreprosessen, som tar opp mesteparten av lasterommet. Drivstoff, vann og kjemikalier er det nesten alltid behov for ved oljeplattformene, mens skipene på veg tilbake til land tar med seg kjemikalier fra plattformen som skal resirkuleres eller deponeres. Skipene har ofte store dekksareal til containere og annet utstyr som skal ut til installasjonene, eller tilbake til land.

## Støtte
Mange skip er konstruert (eller ombygget) for å utføre en spesiell jobb. Noen av disse fartøyene er utstyrt med Fi-Fi anlegg (vannkanoner) for å bekjempe plattformbranner. Noen skip er utstyrt med oljeoppsamlingsutstyr for å bistå i opprydding av utslipp til sjøs.

## Se også
* Ankerhåndteringsskip

## Referanser


## Eksterne lenker
*
AltGr

**AltGr** (sammentrekning av **Alt Gr**, opprinnelig "alternate graphic" ) er tasten som ligger til høyre for mellomromstasten på vanlige tastaturer. Tasten er en modifiseringstast som kan endre funksjonen til andre taster, ved at en holder  nede samtidig som en trykker den andre tasten. 

Tasten brukes f.eks. for å skrive tegn som @ (+) og $ (+).

AltGr-tasten kan som oftest brukes i stedet for  i tastekombinasjoner, gjerne sammen med  eller .

## Referanser
Werner Faymann

**Werner Faymann** (født 4. mai 1960 i Wien) var forbundskansler i Østerrike i perioden 2008–2016. Han ble bedt om å danne regjering 8. oktober 2008 og formelt innsatt som kansler 2. desember 2008. Faymann har vært leder for det sosialdemokratiske partiet, SPÖ, fra 16. juni 2008. Den 9. mai 2016 ble det kjent at Faymann trakk seg både fra statsminister- og partilederstillingen som følge av manglende støtte innad i partiet.
## Referanser
Ine Barlie

**Ine Barlie** (født 31. mai 1965) er en norsk tidligere bryter (fristil-bryting) med en rekke NM-gull og gode plasseringer internasjonalt. Hun er bosatt på Kolbotn og har sluttet som trener for Kolbotn IL i 2018 etter 34 år. Ine Barlie ble kongepokalvinner i 1994. I 2016 under OL i Rio ble hun innlemmet i det internasjonale bryteforbundets (UWW) "Hall of Fame". Har vært trener for kvinnelandslaget til Norge og Sverige. Kongepokal i 1994.

## Internasjonale meritter
* VM-gull i 61kg-klassen 1987 og 1992
* VM-sølv 1989 og 1991
* VM-bronse 1990
* EM -bronse 1988

## NM-gull

## Litteratur
Boken *Om Ine Barlie*, som kom ut i 2007 handler om hennes liv, og er den første biografien om en norsk bryter noensinne. Den er skrevet av Ove Gundersen, hennes ektemann. 

## Øvrig informasjon
Hun er niese til Harald Barlie, olympisk bryter og tidligere nordisk mester.

## Referanser


## Eksterne lenker
*  Ine Barlies meritter i Norges bryteforbunds brytedatabase
* 
* 
*  Ine Barlie hedret på sin 42-årsdag
Origo

**Origo** er innen matematikk punktet i et koordinatsystem der alle koordinatene er null, eller også punktet der aksene i koordinatsystemet skjærer hverandre.  Origo er vanligvis beskrevet med bokstaven *O*.

Origo deler hver av aksene i en positiv og en negativ halvakse.  

En funksjon *f(x)* er symmetrisk om origo dersom 
:f(-x) = -f(x) \, .  

## Eksterne lenker

* «Origo», fra *[[Store norske leksikon]]*
Fylkesvei 16 (Finnmark)

**Fylkesvei 16 (Fv16) i Finnmark** gikk mellom Bjørnengen og Bjørnstad bru i Alta kommune. Veien var 2,4&nbsp;km lang.

2019 ble veien del av fylkesvei 8002.

## Kommuner og knutepunkter

* Bjørnstad bru (Tverrelva, 38 m)

## Referanser


## Eksterne lenker
* Vegvesenets vegkart
Hunter Freeman

**Hunter Freeman** (født 8. januar 1985 i Tyler i Texas) er en amerikansk forsvarsspiller som spiller for New York Cosmos. Han har tidligere spilt for IK Start i den norske tippeligaen. 

## Karriere
Hunter Freeman var i tenårene elev ved United States Soccer Federations Bradenton Academy og spilte flere kamper på amerikanske aldersbestemte landslag. Freeman har også spilt univesitetsfotball ved University of Virginia fra 2002 til 2004. Han har også spilt for Texas Spurs i USL Premier Development League. 

Etter to år hos Colorado Rapids signerte han i 2007 kontrakt med Red Bull New York. Selv om det allerede da var klart at han skulle spille for Start i 2009-sesongen, gikk han til Toronto FC i september 2008 for et fire måneders opphold.

## Referanser


## Eksterne lenker
* 
* Profile on MetroFanatic.com
* Freeman happy to land with Toronto FC, for now 
* Freeman Ready For Start
* https://web.archive.org/web/20110409050328/http://www.ikstart.no/tv_default.aspx?m=257
Fylkesvei 7994

**Fylkesvei 7994** går mellom Sønvismoen og Tverrelvdal fjellstue i Alta kommune.

Frem til 2019 hadde veien betegnelsen fylkesvei 17 (Finnmark).

## Kommuner og knutepunkter

## Referanser




## Eksterne lenker
* Vegvesenets vegkart 
*
Jatimatic

**JaTiMatic** er en finsk maskinpistol designet av Jali Timari.

Våpenet ble introdusert i 1983, og ble produsert i omtrent 400 eksemplarer av Tampereen Asepaja Oy, og senere Oy Golden Gun Ltd (som GG-95 PDW, introdusert i 1995). Det var designet primært for politi, sikkerhetstyrker og personell på pansrede kjøretøy. Det ble aldri adoptert av det finske forsvar, enda den senere GG-95 PDW versjonen ble testet ut av dem på 1990-tallet. Konklusjonen var at det ikke passet som et tjenestevåpen.

JaTiMatic bruker enten et 20-patroners eller 40-patroners våpenmagasin. Avtrekkeren er to-trinns progressiv, den gir halvautomatisk ild ved å trykke avtrekkeren inn i kort tid, og helautomatisk ild ved å holde avtrekkeren inne. Den har ikke skulderstokk og er kamret for patroner i kaliber 9 x 19 mm Luger.
Steve Moran

**Stephen James «Steve» Moran** (født 10. januar 1961 i Croydon), er en engelsk tidligere fotballspiller, mest kjent for sin tid hos Southampton der han var en viktig spiller på begynnelsen av 1980-årene. Han ble i 1982 kåret til PFA Young Player of the Year.

Som angrepsspiller hadde han en god målteft og han scoret 18 mål på sine første 30 kamper for Southampton. Totalt spilte han 180 kamper og scoret 78 mål for Southampton før han gikk til Leicester i 1986. Her var han i to sesonger og spilte 43 kamper og scoret 14 mål før han gikk til Reading hvor han spilte 116 og scoret 30 mål i løpet av fire år. På slutten av karrieren spilte han også for Exeter og Hull før han la opp i 1994.

## Referanser


## Eksterne lenker
* 
* Spiller-statistikk
Lolei

**Lolei** (khmer: ប្រាសាទលលៃ) er det nordligste av tre hinduisttempler i Roluosgruppen bygget sent i det 9. århundre i Angkor, Kambodsja, ikke langt fra Preah Ko og Bakong. Lolei var det siste av de tre templene bygget som en del av byen Hariharalaya, og ifølge en stele dedikerte kong Yasovarman I det i juli 893 til Shiva og medlemmer av kongefamilien. Navnet *Lolei* antas å være en moderne forvrengning av de gamle navnet *Hariharalaya*, som betyr «byen Harihara». Lolei lå en gang på en kunstig øy på 90 x 80 meter litt nord for sentrum i det nå tørrlagte Indratatakabarayen. Dette reservoaret med en lengde på 3800 meter og en bredde på 800 m hadde nesten blitt fullført under Yasovarmans far og forgjenger Indravarman I. Historikere mener at plasseringen av templet på en øy omgitt av vann skulle symbolsisere Merufjellet, som i hinduistisk mytologi er omgitt av verdens hav.

## Området

Lolei består av fire tempeltårn av sandstein med en kvadratisk base med 6 meter lange side i to rader gruppert sammen på en terrasse. I motsetning til de seks tårnene til tempelet Preah Ko, som Lolei er bygget i samme stil som, er disse fire plassert litt asymmetrisk, noe som tyder på at det her kan ha vært planlagt to til. Opprinnelig ble tårnene omsluttet av en ytre mur med inngang gjennom en gopura, men verken veggen eller gopuraen har overlevd til i dag. Bare to av tårnene er relativt godt bevarte, et av de andre raste sammen i 1968. I dag er tempelet er ved siden av et kloster, akkurat som det i det 9. århundre var ved siden av en ashrama. 

Tempeltårnene er kjent for sine dekorative elementer, inkludert de falske dørene, og de utskårne devataene og dvarapalaene som omgir både ekte og falske dører. Noen av motivene representert i utskjæringene er himmelguden Indra på elefanten Airavata, slange-liknende monstre kalt makaraer og flerhodete nagaer.

## Referanser

* Jürgen Bergmann, Berthold Schwarz, Annaliese Wulf: *Kambodscha Laos* Nelles Guide, 2006, ISBN 3-88618-796-9
* Michael Freeman, Claude Jacques: *Ancient Angkor.* River Books, Bangkok 1999. ISBN 974-8225-27-5
* Helen Ibbetson Jessup, *Art & Architecture of Cambodia* (London: Thames & Hudson, 2004.)

## Eksterne lenker
*
Constant Loriot

**Constant Loriot** var en belgisk sportsutøver som deltok under de olympiske leker 1920 i Antwerpen.
 
Han var med på det belgisk laget som kom på andreplass i lagkonkurransen i mangekamp bak Italia. Det var 120 turnere fra fem nasjoner på fem lag som deltok i konkurransen som ble gjennomført 23. og 24. august 1920

## OL-medaljer
* 1920  Antwerpen -  Sølv i turn, mangekamp lagkonkurranse

## Eksterne lenker
*
Sankt Ingbert

**Sankt Ingbert** (også *St. Ingbert*) er en by i distriktet Saarpfalz-Kreis i Saarland i Tyskland. Byen ligger ved E50 / A6 10 km nordøst for Saarbrücken, og 10 km sørvest av Neunkirchen.  Sankt Ingbert er en gammel industriby, men i dag er mesteparten av tungindustrien (kull, stål og glass) lagt ned.

Hjørnestensbedrifter i dag er programvareselskapet SAP AG og automatiseringselskapet Festo. 

Sankt Ingbert har navn etter en irske helgen, den hellige Ingobert. Byen tilhørte i mer enn 300 år kurfyrstedømmet i Trier.

## Vennskapsbyer
* Saint-Herblain, Frankrike, siden 1981
* N'Diaganiao, Senegal, siden 1986
* Radebeul, Tyskland, siden 1987 (daværende Den tyske demokratiske republikk)
* Rhodt unter Rietburg i Edenkoben, Tyskland, siden 1959

## Kjente personer
* Peter Hartz (9. august 1941), forretningsmann
* Bernd Schneider (20. juli 1964), racerkjører

## Bilder

File:Bahnhof St Ingbert.jpg|Jernbanestasjonen
File:Kirche St. Engelbert in St. Ingbert-2.jpg|St. Engelbertkirken
File:St. Ingbert Josefskirche 2012-2 2.1.jpg|Josefskirken


## Referanser

## Eksterne lenker
*
Gary Shaw

**Gary Shaw** (1961–2024) var en engelsk fotballspiller, kjent for sin tid hos Aston Villa FC. Han ble i 1981 kåret til PFA Young Player of the Year.

Shaw var en lovende angrepsspiller på begynnelsen av 1980-tallet, og spilte på Aston Villas lag som ble ligamestere i 1980-81 og vant Europacupen i 1982. Hans karriere som spiller på toppnivå ble ødelagt av kneskader, men han spilte i Aston Villa fram til 1988. Han spilte 165 ligakamper og scoret 59 ligamål for klubben.

Senere i karrieren spilte han blant annet for , Blackpool FC, Walsall FC, Shrewsbury Town FC samt diverse klubber i Østerrike, Skottland og Hongkong.

## Referanser


## Eksterne lenker
* 
* Nobok.co.uk Spillerprofil
Sørhavsterne

**Sørhavsterne** (*Sterna vittata*) er en typisk terne og er svært lik den nært beslektede rødnebbternen. Den er kraftigere, og vingetippene er grå i stedet for svartaktige under flukt. Den totale populasjonen er beregnet til minimum 50&nbsp;000 individer.

Sørhavsterna lever nesten utelukkende av fisk og krill. Den hekker fra midten av november til tidlig i desember. Egg og ungfugler er utsatt for angrep fra joer.

Sørhavterna er 31 til 38 cm lang. Den er hovedsakelig grå og hvit med gråsvarte vingetipper og svart hette når den hekker. Nebbet er vanligvis mørkerødt eller svartaktig. Fjærdrakten til ungfugler er hvit på buken, hals, panne og bryst, mens ryggen er grå og nebbet sort.

## Litteratur

* 

## Eksterne lenker
*
Sudamericano Femenino 2003

**[[Sudamericano Femenino]]** 2003 er en fotballturnering, og den fjerde gjennomføringen av Sudamericano Femenino, det søramerikanske mesterskapet i fotball for kvinner. Dette mesterskapet ble arrangert mellom 9. og 27. april 2003. Det skulle originalt ha blitt spilt i Córdoba i Argentina, men først ble det flyttet til Lima og Chinca i Peru, deretter ble det avgjort at lagene skulle deles i tre, og at kampene skulle spilles i [Argentina, Ecuador og Peru. Finalerunden ble spilt i Peru. Mesterskapet var også kvalifikasjon til VM og OL.

## Gruppespill
Lagene ble delt inn i tre grupper a tre lag (se over). Vinneren av hver av de tre gruppene gikk til finalegruppen. Brasil slapp dette gruppespillet, og gikk rett til finalegruppen. 
 

### Gruppe A

### Gruppe B

## Finalegruppe

## Eksterne lenker
Resultater og tabeller ved RSSSF.com
Peter Barnes

**Peter Simon Barnes** (født 10. juni 1957 i Manchester), er en engelsk, tidligere fotballspiller, mest kjent for sin tid hos Manchester City på slutten av 1970-tallet. Han var en av Englands mest lovende unge spillere på den tiden, og ble i 1976 kåret til PFA Young Player of the Year. Han spilte totalt 22 landskamper for  og scoret fem mål.

Han debuterte som profesjonell spiller i 1975 for Manchester City der han i 1976 var med på å vinne Ligacup-finalen bare 19 år gammel. Han scoret også et mål i finalen. Han ble i 1979 solgt til West Bromwich Albion for 752 000 pund, noe som var overgangsrekord for WBA i nesten 20 år. Han var klubbens toppscorer i 1979-80 sesongen, og ble i 1981 kjøpt opp av Leeds der han slet med å finne formen som hadde gjort ham til en stjerne.

Leeds rykket ned fra topp-divisjonen i 1982, og Barnes ble utlånt til den spanske klubben Real Betis. Han fant seg ikke til rette der og returnerte til Leeds året etter. Etter 27 kamper og fire mål i 2. divisjon ble han solgt til Coventry for 50 000 pund, der han scoret åtte mål på 29 kamper før han ble kjøpt opp av Manchester United i 1985. Han ble to år her, men spilte ikke mer enn 25 kamper og scoret ti mål. Han hadde problemer å komme overens med Manchester Uniteds nye manager. Alex Ferguson, og ble solgt tilbake til naboklubben Manchester City, hvor han hadde startet sin karriere.

Det så nå ut som om Barnes hadde gjort sitt som spiller på toppnivå, og han ble snart utlånt til klubber nedover i divisjons-systemet. Etter en kort tid i diverse klubber i utlandet valgte han å legge opp i 1991.

Barnes jobber nå bak kulissene for Manchester City, samt at han kommenterer fotballkamper for en lokal radiostasjon i Manchester.

## Referanser


## Eksterne lenker
*
Kevin Beattie

**Thomas Kevin Beattie** (født 18. desember 1953 i Carlisle, død 16. september 2018) var en britisk fotballspiller, kjent for sin tid hos Ipswich Town FC på 1970-tallet. Han var forsvarsspiller og ble i 1974 kåret til tidenes første PFA Young Player of the Year. Han spilte ni landskamper for  og scoret ett mål.

Beattie startet sin karrière hos Ipswich, som på den tiden var et av de beste lagene i England. Han spilte blant annet FA-cupfinalen i 1978 der Ipswich vant over Arsenal FC. På grunn av en brukket arm fikk han ikke spille UEFA-cupfinalen som Ipswich vant i 1981, men fikk i 2008 tildelt medaljen for sitt bidrag i de tidligere rundene av UEFA-president Michel Platini.

Han spilte 228 ligakamper og scoret 24 mål for Ipswich før han måtte trappe ned på grunn av gjentatte problemer med et skadet kne. Han gjorde noen forsøk på å spille i lavere divisjoner, men måtte gi seg, 28 år gammel.

Kevin Beattie var med i filmen *Escape to Victory* som «stand-in» for Michael Caine på «fange-laget», og han spilte sammen med blant annet John Wark, Bobby Moore, Pelé, Hallvar Thoresen, Osvaldo Ardiles og Sylvester Stallone.

## Referanser


## Eksterne lenker
* 
* Englandstats.com profil
Mari Elden

**Mari Elden** (født 18. mai 1988) er en norsk langrennsløper fra Namdalseid som representerer Henning Skilag. Hun er søster av langrennsløperen Marte Elden. Hennes far, Eivind Elden, er tremenning av de tidligere kombinertløperne Trond Einar Elden og Bård Jørgen Elden.

## Referanser


## Eksterne lenker
* 
* Lillesøster Elden nr. 6 i Junior-NM
* Vond NM-start
Hanns Oberlindober

**Hanns Oberlindober** (født 5. mars 1896 i München i Tyskland, død 6. april 1949 i Warszawa) var en tysk nasjonalsosialist og leder for NSDAPs arbeid overfor krigsofre fra første verdenskrig.

## Liv og virke
Oberlindober utdannet seg ved det humanistiske gymnas i Berlin-Friedenau. I 1914 – 1918 deltok han i første verdenskrig og ble dekorert med Jernkorset av 1. og 2. klasse. Han ble medlem av det tyske nazipartiet i 1922. Fra 1924 til 1929 representerte han partiet i bystyret i Straubing  – tidvis som leder for NSDAP-gruppen. I den paramilitære Sturmabteilung nådde han graden som Gruppenführer (general). I 1930 ga han ut tidsskriftet *Der Dank des Vaterlands heraus*. Den viktigste rollen i denne perioden var imidlertid ledelsen av kontoret for krigsofre i NSDAP. Ved riksdagsvalget i september 1930 ble Oberlindober valgt inn som representant for Breslau.

Etter den nasjonalsosialistiske maktovertakelsen ledet han partiets velferdsorganisasjon for ofre fra første verdenskrig (NS-Kriegsopferversorgung). Han arbeidet også som rådgiver for riksarbeidsministeren og skrev også en rekke propagandaskrifter.

Etter andre verdenskrig satt Oberlindober i amerikansk krigsfangeleir. I 1948 ble han overført til Polen hvor han døde i 1949 på et sykehus i Warszawa.

## Referanser


## Eksterne lenker
* German propaganda archive: Oberlindober: The "Decent" Jew
Vevelstadåsen skole

**Vevelstadåsen skole** er en barneskole i Langhus i Nordre Follo kommune.

Skolen ble åpnet i 1975, samtidig som Vevelstadåsen sameie, og har ca. 400 elever og lærere.

## Referanser


## Eksterne lenker
*
*Hjemmeside fra 2009
Clive Bunker

**Clive William Bunker** (født 1946 i Luton i Bedfordshire) er en engelsk musiker kjent som trommeslager og grunnleggende medlem av det britiske bandet Jethro Tull mellom 1967 til 1971. Bunker forlot bandet rett etter bandets utgivelse av Aqualung for å gifte seg og ble erstattet av Barriemore Barlow. Bunker spilte for øvrig i sitt første band kalt *The Warriors* tidlig på 1960-tallet, før han senere sammen med Mick Abrahams grunnla bandet kjent som *McGregor's Engine*.

Etter sin tid med Jethro Tull spilte han blant annet med Blodwyn Pig, Robin Trower, Jude, Aviator, Manfred Mann, Jack Bruce, Gordon Giltrap, Anna Ryder, Electric Sun, Steve Hillage, Vikki Clayton, Solstice, Uli Jon Roth, Glenn Hughes og Jerry Donahue. Hans soloutgivelse *Awakening* ble for øvrig gitt ut i 1998.

## Referanser


## Eksterne lenker
* 
* 
* J-tull.com – Biografien til Bunker på Jethro Tulls offisielle nettsider
* Allmusic.com – Biografien til Clive Bunker
Operativmiljø

Innenfor informatikk brukes navnet **operativmiljø** (engelsk: *operating environment*) om brukergrensesnittet som brukerne kjører programmer i. Det finnes to typer operativmiljøer:

* En kommandolinje: Brukeren kommuniserer med datamaskinen ved å skrive kommandoer på et tastatur, og får tilbakemeldinger i form av tekst på en skjerm.

:I eldre tekstbaserte operativsystemer som f.eks. CP/M og MS-DOS, startet brukeren programmer ved å skrive kommandoer i kommandolinjen. Slike operativsystemer ble kalt *tekstbaserte*, fordi oppstart av programmer utelukkende skjedde via kommandolinjen.

:Kommandolinjer brukes fortsatt. Eksempler er Unix-skall og Windows PowerShell i Windows Vista. Kommandolinjer brukes også av programmeringsspråk for å eksperimentere under programmering.

* Et grafisk brukergrensesnitt: Slike operativmiljøer er blitt benyttet i Mac OS, Microsoft Windows og andre grafiske operativsystemer, men også i nettlesere og andre programmer.

Et operativmiljø er ikke det samme som et operativsystem. Windows 1.0 var for eksempel et grafisk brukergrensesnitt til MS-DOS, selv om det hadde sin egen selvstendige API.
Artesisk brønn

En **artesisk brønn** er en kilde der grunnvannet blir presset opp av bakken uten behov for pumping. Dersom trykket er stort nok, vil vannet sprute opp.

Vannet siger inn fra omkringliggende høyder og samles i en skålformet fordypning av porøs stein som kalkstein eller sandstein. Dette laget er i sin tur dekket av et nesten tettsluttende lokk av ikke-porøs stein eller leire. Navnet stammer fra den tidligere franske provinsen Artois, der slike brønner ble boret fra 1126 av munker. Teknikk og forekomster har vært kjent i Midtøsten og Egypt.

Mange ellers ubeboelige områder av verden blir i dag holdt ved like ved hjelp av slike grunnvannsbassenger. Flere steder har utnyttelsen ført til at trykket er minsket og en har måttet gå stadig dypere for å få vann som etter hvert må pumpes opp.

I prinsippet er prosessen analog til det som skjer med en oljebrønn.

Artesisk vann er kildevann fra en artesisk brønn eller kilde som fører grunnvann under trykk, slik at det presses opp til overflaten.

Ordet kommer fra Artois, et historisk landskap i Nord-Frankrike, nå en del av departementet Pas-de-Calais.

## Se også
* Artesisk vann
*Drikkevann
*Hydrogeologi

## Referanser
Once Upon a Time in Norway

***Once Upon A Time In Norway*** er en norsk dokumentarfilm fra 2007 om det norske black metal-bandet Mayhem.

Dokumentaren omhandler bandet Mayhem som ledet an black metal bevegelsen i Norge, og som var en viktig del av den andre bølgen innen black metal internasjonalt. Mayhem er også en viktig del av True Norwegian Black Metal. Dokumentaren tar for seg starten av bandet, miljøet innad, kirkebrannene, selvmordet til Per Yngve Ohlin og drapet på Øystein Aarseth. 

Filmen hadde verdenspremiere på Bergen Internasjonale Filmfestival i 2007. 

DVD-utgaven har 81 minutter med bonusmateriale.

## Referanser


## Eksterne lenker
*
Askebeger

**Askebeger** er betegnelsen på en beholder til å deponere rester fra tobakksrøyking, samt til midlertidig oppbevaring av snadder, sigaretter og sigarer mens røyking pågår. 

Askebegere finnes i mange former og farver, og er normalt laget av ikke-brennbart materiale, og kan være beregnet for bruk både innendørs og utendørs.

## Eksterne lenker
*
Sudamericano Femenino 1998

**[[Sudamericano Femenino]]** 1998 er en fotballturnering i regi av CONMEBOL som ble arrangert i Mar del Plata, Argentina mellom 2. og 15. mars 1998. Vinneren kvalifiserte seg til VM, mens nummer to spilte kvalifisering mot nummer to i CONCACAF-mesterskapet. 

## Gruppespill
De to beste i gruppespillet kvalifiserte seg til semifinalene
 
### Gruppe A

### Gruppe B

## Finalespill
### Semifinaler

### Bronsefinale

### Finale

 
 

## Eksterne lenker
Resultater og tabeller ved RSSSF.com
Randi Karin Rusten

**Randi Karin Skålevik Rusten Tufta** (født 1975) er en tidligere norsk country-sangerinne fra Sandvoll i Kvinnherad. Hun spilte fra 2004 til 2007 sammen med bandet Pearl, før hun gjorde karriere som soloartist. Hun gav i 2006 ut debutplaten *[[Heartfelt Country]]*, som nådde 12.-plass på norske albumlister i begynnelsen av 2008.

## Referanser


## Eksterne lenker
*
*  Røen og Sjøangen, 10 år sidan "Heartfelt Country"
Shift

**Shift** er to taster som ligger helt til høyre og venstre for bokstavene på vanlige tastaturer. Tasten er som oftest merket med en pil som peker oppover og/eller ordet *Shift*.

Tastene benyttes primært for å skrive store bokstaver, men de er også modifiseringstaster som kan endre funksjonen til andre taster. 

Når Caps lock-tasten er aktivert brukes shift for å skrive små bokstaver.

Shift-tasten brukes ofte i tastekombinasjoner, gjerne sammen med Ctrl eller Alt.
Blair House

**Blair House** er den amerikanske presidentens offisielle gjestehus i Washington D.C.. Det ligger til adressen 1651–1653 Pennsylvania Avenue NW, nær hjørnet av Lafayette Park.

Blair House var også president Harry S. Trumans residens og arbeidssted fra 1948 til 1952, da Det hvite hus ble renovert. 

Huset ble bygd i 1824. Det fikk sitt navn etter at politikeren og journalisten Francis Preston Blair sr. (1791–1876) kjøpte det i 1836. I 1942 ble det kjøpt av den amerikanske regjering, og året etter det direkte tilgrensende huset, Lee House, som er inkorporert i gjesteboligen, og som nå for enkelthets skyld er medregnet når man taler om Blair House.

Foruten som gjestehus har mange påtroppende presidenter bebodd huset inntil de ble innsatt og kunne flytte over til Det hvite hus. 

Den 1. november 1950 forsøkte de puertoricanske nasjonalistene Griselio Torresola og Oscar Collazo å drepe president Truman i Blair House. 

## Eksterne lenker
*
Pascale Baudonnel

**Pascale Marie-Pierre Cécile Baudonnel**
(født 1960)
er en fransk-norsk yster og bonde,
prisbelønt for sine produkt og for sitt
arbeide med tradisjoner.

Hun gikk på Fosen folkehøgskole.
Siden hun flyttet til bygda Undredal i Aurland (1983)
har hun virket ved Ivar-Bjarne Undredals familiebedrift
og senere bygdesameiet *Undredal Stølsysteri* 
som med den iboende bakteriekultur tilvirker
brimost og hvitost av geit.  Dette produktet
ble første norske som av den internasjonale 
bevegelsen Slow Food ble erklært utrydningstruet (*Presidium*).

Baudonnel er utdannet ysteteknolog
fra franske ENILIA (Ecole Nationale d'Industrie Laitière et des Industries Agroalimentaires) i Surgères, og
ble i 1988 viden kjent i
arbeidet for å påvise de kvalitetsforringende sider ved
pasteurisering. 
Hun etablerte den landsomfattende organisasjonen 
Norsk Gardsost (1997), som 
organiserer de fleste som jobber med småskala melkeforedling i Norge. 

På andre fronter har hun blant annet bidratt til fornying av
Sognebunaden, dog i tråd med Bunad- og folkedraktrådets 
retningslinjer.
## Utmerkelser
* 2005 – Seterprisenhttp://www.abcnyheter.no/node/36536 
* 2006 – Ingrid Espelid Hovigs matkulturpris 
* 2007 – Bygdeutviklingsprisen  for Sogn og Fjordane, fra Innovasjon Norge 
* 2010 – Økopris Vestlandet 
* 2023 – Ridder av Ordre national du Mérite Agricole, den franske fortjenesteorden for landbruket. 

## Referanser
Apsara

En **apsara** (sanskrit:** अप्सरा**) eller **Accharā** (Pāli) er en kvinnelig naturånd for skyene eller vannet i hinduistisk og buddhistisk mytologi. Ordet kan oversettes som nymfe, guddommelig nymfe eller guddommelig jomfru.

Apsaraer sees på som overnaturlige vesener: de ser ut som meget vakre og elegante unge kvinner som er meget dyktige danserinner. De er hustruer til gandharvaene, som er hofftjenere hos Indra. De danser til musikk spilt av deres menn, som regel i gudenes palass, og underholder gudene og falne helter. I deres egenskap av å oppvarte falne helter kan de sammenlignes med valkyriene fra nordisk mytologi. Apsaraer sies å være i stand til å skifte form og bestemme utfallet av spill og veddemål. Urvasi, Menaka, Rambha og Tilottama er de mest berømte blant dem. Apsaraer sammenlignes noen ganger med musene i oldtidens Hellas, ettersom hver av de 26 apsaraer ved Indras hoff representerer et bestemt aspekt i dansekunsten. Apsaraer er assosierte med vann og kan på den måten sammenlignes med nymfene, dryadene og najadene i oldtidens Hellas. De assosieres likeledes med fruktbarshetsriter. 

## Eksterne lenker
* Apsaraer på Angkor Vat, Ta Prohm og Bayon i Kambodsja